བགས་ཀྱིས་རིམ་གྱིས་འཁོབ་པ་ངན། །སྐྱོ་དོགས་འཁྲུག་ལོང་གཟས་ནི་
བརྩམས། །གྱ་ཚོམ་མ་བརྟགས་གྱག་ནི་རླག །སྙིམ་པ་ལག་པ་ཐལ་མོའི་མིང་། །
བཀྲི་ནི་འཁྲིད་ལ་བསྐ་ནི་གར། །ཞ་འཁུ་ཞེ་སྡང་མནོ་ནི་བསམ། །ཕོ་ལོང་གྲུ་གུ་འཕྱོ་
ནི་ལྡིང། །འཇིལ་དང་བཅིལ་ནི་ཞི་བའི་མིང། །ནང་བྱན་གཡོག་ལ་ཞབས་འབྲིང་
འཁོར། །ཆང་ཐུབ་གང་ཟག་ལ་གོར་མགྱོགས། །བཀར་བཏགས་ཁྲིམས་བསྒྲགས་
ཕྱག་སྦལ་བཙོན། །མནབས་དང་ཀླུབས་ནི་གྱོན་པའི་མིང༌། །བརྟད་པ་གློ་བུར་བློ་ནི་
ཞོགས། ། གུར་བུ་གྲུ་བཞི་འཛེར་ནི་ཟེར། །ནེམ་ནུར་ཡིད་གཉིས་ཐེ་ཚོམ་སྟེ། །
མཆེལ་པ་ལྕགས་ཀྱོ་ལྕགས་ཀྱུའི་མིང༌། །གོར་མ་ཆག་ནི་ཐེ་ཚོམ་མེད། །ཉེར་བསྔོགས་
སྟ་གོན་གྱི་ན་དམན། །ཅོ་འདི་མཐོ་འཚམ་འདྲིད་ནི་སླུ། །མཆིང་དང་འཇིང་ནི་
དབུས་ཀྱི་མིང་། །འགྱང་བཀག་ཁ་སྨྲས་དམུན་ནི་བླུན། །བཞན་བསྐུལ་དྲན་བསྐུལ་
གཡམ་ནི་ཞར། །གཏོལ་མེད་རྒྱུས་མེད་ཕྲུ་མ་སྒར། །གསག་ཤང་གསིལ་བྱེད་འཁར་
གསིལ་མིང༌། །གསོང་པོ་དྲང་པོ་ཤོབ་ནི་བརྫུན། །ལྡེམ་པོ་ཀྱོག་པོ་མེད་ནི་བདེན། །
གཙུག་ལག་ སྡེ་ སྣོད་ དམ་ རྒྱ་ ཁྲིམས། ། མཛངས་ དང་ ཡིད་ གཞུངས་ མཁས་ པའི་
མིང་། །བསེལ་བ་སྐྱེལ་མ་སླད་ནི་ཕྱི། །གཟོད་མ་དང་པོ་གཟེབ་ནི་གུར། །ཡིད་སྨོན་
ཡིད་དགའ་ཆེད་ནི་དོན། །མཚུན་མི་ལྷ་དང་ཕ་མེས་མིང་། །སྣ་བོ་གཙོ་བོ་གཞན་ནི་
འཇའ། །རྨད་ལམ་རྨི་ལམ་སྙུགས་ནི་ཡུན། །རྒྱ་ཅང་ཤུར་བུ་སྐ་རགས་ཏེ། །འོག་
46

པག་སྐ་རགས་རྒྱན་ཅན་མིང༌། །གཅམ་བུ་བཅོས་མ་འགེམས་ནི་འཇོམས། །ཡིད་
རྟོན་རྗེས་འབྲང་ཕྱིས་པུ་སྣོད། །ལྕི་རྟེན་སྙད་འདོགས་འདལ་ནི་དལ། །ནོངས་དང་
མ་སྟེས་ཉེས་པའི་མིང༌། །འཕྱེ་བོ་གོང་པོ་གཡར་ནི་ཁ །འབེལ་གཏམ་བཀའ་མཆིད་
ཡང་དག་གཏམ། །སྐྱེངས་ནི་ངོ་ཚ་བསྐྱུད་ནི་བརྗེད། །དགའ་འདུན་དགའ་སྤྲོཪ་
ཚོགས་པའི་མིང་། །དོ་ཀེར་ཅན་ནི་ཐོར་ཅོག་ཅན། །སྤྱི་ཏོར་ཅན་ནི་གཙུག་ཏོར་
ཅན། །བཟེ་རེ་ཅན་ནི་བསྲན་ཆུང་བ། །གཡེན་སྤྱོས་བསྡིགས་དང་འདས་པའི་མིང་།
བསྙེན་སྲིད་ཉེ་རིང་བཞིབ་ནི་འཇིབ། །སྔར་མཁོ་སྔར་བཞིན་སྨྱན་ཀ་གཉེན། །ཆོ་ལོ་
རྒྱན་པོ་རངས་ནི་དགའ། །བྱ་མ་རྟ་ནི་བང་ཕྱིན་མིང། །འོན་ནི་སྟོན་ལ་འོར་ནི་
བོར། ། དཀོས་ ཐག་ ཉམ་ ཐག་ གཞོལ་ ནི་ འབབ། ། གྱིམ་ ཤིང་ རོལ་ མོ་ ཇེང་ ནི་
དབྱངས། །བྱ་མོ་ལབ་ནི་མཆོད་རྫས་མིང་། །བློན་འདེབས་གྲོས་འདེབས་འཇེབས་
ནི་སྙན། །སྣ་རུ་ན་རོ་འཕྱན་ནི་འཁྱམས། །ནན་ཏུར་ཆད་ལས་བསྟིང་ནི་འཕྱ། །
ཀུན་དཀྲིགས་ཟག་པ་ཉོན་མོངས་མིང༌། །མ་ལ་ཀྱེ་མ་བཤུལ་ནི་ལམ། །མནོག་ཟན་
འཁུར་བ་འཁམས་ནི་བརྒྱལ། །དུལ་ཁང་ཁྲུས་ཁང་རྫི་ནི་རླུང་། །དཔྱ་ནི་འཕྱ་དང་
ཁྲལ་གྱི་མིང༌། །འདྲུབ་ནི་འཚེམ་ལ་དྲུབས་ནི་བཙེམས། །རྐྱང་ནུལ་ཞལ་བ་མདུན་མ་
གྲོས། །གྱོ་རལ་ས་ཞག་བརླམས་ནི་བསྐྱོད། །ཁ་དུམ་ཁ་ཕྱིན་གྲོས་མཐུན་མིང༌། །
སྐྱེས་ཕྲན་དར་མ་བཀྲབས་ནི་འདམས། །དྲུང་ནི་རྩ་བ་མི་ངས་རིམས། །བཀུམ་དང་
གུམ་དང་དགུམ་པ་གསུམ། །བསད་དང་ཤི་དང་གསོད་པའི་མིང༌། །ཞལ་ཚུས་ཞལ་
ཟས་བདའ་ནི་ཞིམ། །གཟུ་ལུམ་རང་བཟོ་གླགས་ནི་ཐབས། །སྟ་ཟུར་སྤྱི་མགོ་སྦྱོམས་
ནི་དོམས། །ཆེ་ཞེ་ཨ་ཆེའམ་སྲིང་མོའི་མིང༌། །ཕྱག་བརྙས་འཁོར་གཡོག་ལན་བུ་
སྐྲ། །སྐུ་མཉེ་བྱུག་པ་ཆུབ་ནི་རྟོགས། །སྤ་ནི་རྒྱན་ནམ་མཛེས་པ་སྟེ། །སྤུང་ནི་སྤྲས་
པའམ་བརྒྱན་པའི་མིང༌། །མ་སྟབས་མ་རིངས་དངགས་ནི་དག །སྤྱི་ཅེར་སྤྱི་ཐེར་བླ་
47

ནི་བཟོད། མཚན་བར་རྡོལ་ནི་མོ་མཚན་ནད། །སླ་འདམ་མཚན་མ་ཆད་པའི་
མིང། །བསྟམས་ནི་འཁྲུངས་དང་བསྐྲུན་ནི་བསྐྱེད། །དམིགས་བུ་ལོང་འཁྲིད་ལྡོངས་
ནི་ལོངས། །དུས་ཀྱིས་འཆུ་ནི་དབང་གིས་འཆུ། །སྟོངས་ནི་གྲོགས་དང་ཟད་པའི་
མིང། །ཆབ་མི་འཚལ་ནི་ཆུད་མི་ཟ། །མི་བསྲུན་མང་ངུལ་མ་རུངས་པ། །བྱེ་བྲག་
ཁྱད་པར་སྣང་ནི་གསལ། །སྨེ་ཤ་ཅན་ནི་བཤན་པའི་མིང༌། །ཇི་རོ་བཅི་ཕྱིར་ཅི་ནི་
གང༌། །རྐྱེན་རྩི་རྐྱེན་སྨན་སྨན་ནི་ཕན། །དཀོན་ཅོག་དཀོན་མཆོག་སྟུག་ནི་མཐུག །
རེག་བྱ་སྙེ་ནི་འཇམ་པའི་མིང༌། །གཞོགས་སྟེགས་འཕྱར་གཡེང་བརྟུན་ནི་བརྩོན། །
འཚག་བཟང་མདངས་བཟང་འཆོངས་ནི་རྒྱལ། །བྲུ་བ་ཚ་ནི་ལྟོགས་བསམ་བཀྲས།
སྤུ་བསལ་ཞེ་སྡང་ཞི་བའི་མིང་། །གཉའ་བོ་དབང་པོ་དཀྱུས་ནི་རྒྱུགས། །བུས་མཁྱུད་
སྒོམ་ཐག་བདོ་ནི་དར། །ཁྭ་ཏ་བྱ་རོག་དབྲེ་ནི་བཙོག །བཙོག་དང་སྨ་ནི་འབགས་
པའི་མིང་། །ཚ་སྒོ་ཅན་ནི་བ་ཚྭ་ཅན། །དགོན་དུང་ཆུ་མེད་ཆུ་ལེན་རགས། །ཐོར་
ཡེ་རྣམ་པ་ཀུན་ཏུ་སྟེ། །མི་བཟད་མི་སྡུག་དྲག་པོའི་མིང༌། །དྲི་བཙུད་དྲི་བསུང་བོག་
ནི་སྤོས། །མཐའ་ཀླས་མཐའ་ཡས་སྩོགས་ནི་སོགས། །ཁས་འཆེ་བཆེས་ནི་ལེན་དང་
བླངས། །རྟུལ་ཕོད་སྙིང་སྟོབས་ཆེ་བའི་མིང༌། །ཀོག་རྩེ་རྙི་ལ་རྙོང་ནི་གལ། །མཆི་གུ་
ཡས་གཏུན་མཆིག་མས་གཏུན། །བཀོད་ས་འདུག་ས་མཉེལ་ནི་ངལ། །དྲི་མནམ་དྲི་
དཀུ་དྲི་ངའི་མིང༌། །ལ་གཅན་པ་ནི་ལའི་ཚུགས་པ། །ཤོག་མ་པ་ནི་ཡུལ་ཆུགས་
པ། །ཆགས་རྒྱ་དབང་རྒྱ་ཡིག་བྲིས་ཏེ། །བཟང་མཁན་གོས་བཟོ་མཁན་གྱི་མིང་། །
སྤྱི་བརྟོལ་ཅན་ནི་དབྲལ་ཀོ་ཅན། །འདུན་པ་ཚེགས་པ་དབུལ་ནི་འབུལ། །སྨེན་དང་
སྨྲེ་སྔགས་སྡུག་བསྔལ་ཚིག །སྤང་བ་མི་འཇིགས་པ་ཡི་མིང༌། །འཇུད་མཐུན་མ་དང་
གཟུགས་འཚོ་མ། །ཚོགས་ཅན་མ་རྣམས་སྨད་འཚོང་མིང༌། །འཇེམ་མོ་བགྲོད་བྱ་
བུད་མེད་མིང༌། །འཇེམ་ཕོ་འགྲོད་བྱེད་སྐྱེས་པའི་མིང༌། །ལྗང་ལྗིན་མི་གཙང་མྱག་
48

མྱོག་སྟེ། །ཆོལ་ཟངས་དྲི་ཆུ་འདོར་བའི་སྣོད། །རྣམ་ཕྱིངས་ཕྱི་ས་ཁང་པ་སྟེ། །མི་
གཙང་འདོར་བའི་ཁང་པའི་མིང༌། །བླ་དགས་རྣམ་གྲངས་ཐ་ཚིག་དོན། །ཡོད་དོ་
ཅོག་ནི་མཐའ་དག་དོན། །ཁེངས་སྐྱུངས་ང་རྒྱལ་བཅོམ་པ་སྟེ། །གཅེམས་བསྐྱུངས་
ཁེངས་པ་ཆག་པའི་མིང་། །བསྒྲེས་རྡབ་ཧམ་པ་བརྡབ་ནི་འགབ། །མངོན་སྤྱོད་དྲག་
ལསམངན་ནི་སྐྱོན། །ཕུང་ཀྲོལ་དོན་མེད་བྱ་བ་སྟེ། །འཐབ་ཀྲོལ་འཐབ་མོའི་གནོད་
པའི་མིང། །མངོན་མཚན་བུན་སྐྱེད་བརྡོ་དེ་ནི་འདྲིད། །སྙུན་གཞི་ནད་གཞི་བསྙུན་
ནི་ན། །གཅོང་ནི་ནད་ལ་གཅོང་རོང་གཡང། །གསུང་ནི་སྒྲེགས་པའམ་སྐྱུགས་པའི་
མིང་། ། ཆུའི་ ངོགས་ དངོ་ སྟེ་ ནང་ ངམ་ ལམ། ། འཇིམ་ པ་ འདམ་ ལ་ འཇེམ་ ནི་
མཁས། །ལྕེ་འབབ་ཐོག་འབབ་ལྕོག་ནི་མགོ། ། བརྙན་ པོ་ གཡར་ པོ་ བརྙས་ ནི་
གཡས། །རྩབ་དང་རྩང་ནན་བཏུང་བའི་མིང་། །མདའ་བརྙེས་དབང་ཐོབ་དགྱེས་
ནི་དགའ། ། བརྙས་ཐབས་ཁྱེད་གསོད་བསྙོན་ནི་རྩོད། །སྲི་ཞུ་གུས་པས་བསྙེན་
བཀུར་དང༌། །རྗེད་དང་བསྐུར་སྟི་མཆོད་པའི་མིང། །སྟོབ་ནི་སྟེར་ལ་བསྟབས་ནི་
བྱིན། །གཏོས་ནི་ལྟོ་བ་བཏུས་ནི་བསྡུས། །སྟས་དབང་སྟབས་ལེགས་སྟོར་ནི་བོར། །
བསྟར་ནི་ལེགས་པའམ་སྦྱངས་པའི་མིང༌། །སྟར་ནི་ཕྲེང་བ་བཏུབ་ནི་རུང། །བསྟི་
གནས་ངལ་བསོ་བྱེད་པའི་གནས། །འཁུན་ནི་ཤུགས་རིང་འབྱིན་པ་སྟེ། །འབྱིན་ནི་
འདོན་དང་ཕྱུང་པའི་མིང། །མེ་སྟག་མ་མ་དག་བདོག་ནི་ཡོད། །འདག་ཆལ་འདག་
རྫས་བརླིང་ནི་བརྟན། །ར་མདའ་ཟླ་གྲོགས་སྦྲན་ནི་བསྐུལ། །རྣལ་མ་གཤའ་མ་ཡང་
དག་མིང༌། །གདུང་འཚོབ་བརྒྱུད་འཛིན་གདུ་བུ་སྟེབས། །ལྡ་ལྡི་ལང་ལིང་ལྷབ་ལྷུབ་
དང་། །ཕེག་རྡོབ་རོལ་མོའི་བྱེ་བྲག་སྟེ། །གདུབ་ཀོར་རྐང་ལག་རྒྱན་གྱི་མིང། །
འཕོང་ནི་འདའ་ལ་འཕོངས་ནི་རྐུབ། །མོ་ཤམ་རབས་ཆད་འཛུར་ནི་ཟུར། །འདུ་
འཛི་འདུ་ལོང་འཛོལ་ནི་ནོར། །ལྟུང་དང་བསྙེད་ནི་བླུད་པའི་མིང་། །རྨད་ནི་ངོ་
49

མཚར་རྨེལ་ནི་འཁལ། །རྨང་གཞི་འགྲམ་གཞི་སྨོས་ནི་བརྗོད། །མཉེས་གཤེན་བརྩེ་
གདུང་ཆེ་བ་སྟེ། །ཕྱག་དར་ཕྱི་དོར་འཕྱག་པའི་མིང༌། །ས་ལེ་སྦྲམ་གསེར་སྨྱ་ནི་
ཞན། ། རྩེ་ རྒོད་ ལྷ་ འབངས་ སྩལ་ ནི་ གནང་། ། ངལ་ འཆོ་ ངལ་ བསོ་ འཚག་ ནི་
འཛོམ། །རྩོལ་དང་བརྟུལ་ནི་འབད་པའི་མིང་། །དབུ་བ་ལྦུ་བ་དབུབ་ནི་ཕུབ། །
དབའ་རླབས་རྦ་རླབས་དབོས་ནི་སྤོས། །གཟུ་བོ་དྲང་པོ་གཟུང་ནི་འཛུད། །ཆུ་ཞེང་
གབ་ནི་སྲིད་ཞེང་མཉམ། །དབྲལ་ནི་འཕྲལ་ལ་དབྲོག་ནི་འཕྲོག །དབང་ནི་འབེབས་
ལ་དབྲག་ནི་པར། །སྲིད་པ་འཁོར་བ་སྲེག་ཟ་མ། །བཙོ་བླག་མཁན་ནི་ཆོས་མཁན་
མིང༌། །སྲད་བུ་སྐུད་པ་གཤིན་ནི་བཞུན། །སྲིའུ་ཕྲུ་གུ་སླད་ནི་བྱི། །བསྲེལ་ནི་འཆང་
པ་བསིལ་ནི་གྲང་། །སྲིངས་ནི་རིད་དང་བསྲིངས་ནི་སྤྲིངས། །ལྡོབ་སྐྱེན་ཤེས་སྤང་
ལྡབ་ནི་བསྐྱར། །ཐ་སྙད་མཚན་ཉིད་བཞའ་ནི་རླན། །སྒྱིད་ལུག་ཡིད་མི་དགའ་བ་
སྟེ། །ཞུམ་པ་སེམས་པ་དམའ་བའི་མིང་། །འབྱོག་ནི་བལྡག་ལ་དབོག་ནི་ཕོག །
རྙེད་པ་ནོར་རྫས་སིམ་ནི་བདེ། །གྱ་ནོམ་ཕུན་སུམ་ཚོགས་པ་སྟེ། །ལྡེར་བཟོག་
གཟུགས་བརྙན་བཅོས་པའི་མིང༌། །བབ་ཅོལ་བྱུང་རྒྱལ་མ་བསམ་པ། །རྟོགས་ཤིག་
སོམས་ཤིག་བརྟགས་ནི་བསམས། །བཤོངས་ནི་སྡིངས་ལ་བཤོང་ནི་གཞོལ། །འཚེ་
དང་བཙེས་ནི་གནོད་པའི་མིང་། །ཐུ་བོ་གཙོ་བོ་བཞབ་ནི་འཇབ། །ངང་ཚུལ་སྣང་
ཚུལ་དེད་དེ་རིང་། །བརྣབ་སེམས་འདོད་ལ་མནར་སེམས་སྡང་། །གནས་ངན་ལན་
ནི་ལྟུང་བའི་མིང་། །ལན་གློན་ལན་ལྡོན་ལྡང་ནི་ལང་། །གཉིད་ཡུར་གཉིད་དྲོ་
མནལ་ནི་གཉིད། །རྒྱུ་གུ་ཅན་དང་ཤེས་པ་ཅན། །གཅེར་བུ་བ་རྣམས་མུས་སྟེགས་
མིང༌། །གཡུལ་ནི་དམག་ལ་མཚད་ནི་སྐྱོན། །རེ་ལྡེ་རེ་བ་དབོན་ནི་དཔོན། །འཁོས་
ཆུང་ཤེས་ཆུང་གྲུང་ནི་ཅང་། །དབུས་དང་དཔུང་ནི་དཀྱིལ་གྱི་མིང་། །ཟིལ་མངར་
བདུད་རྩི་ཡགས་ནི་ལེགས། །ཡེག་ནི་སེང་སེང་བསླན་ནི་འབྱར། །མུང་ཐུག་མཐར་
50

ཐུག་བསྟིང་ནི་སྨོད། །ཟེ་པྲོག་གཡེར་པོའམ་བདར་བའི་མིང་། །སྲིལ་ནི་མུག་པ་རྣ་
བློགས་གཏོད། །གཡར་དམ་དམ་བཅའ་བསྐྲུ་ནི་འབྲང་། །ཉེ་ཞོ་མེད་ནི་སྐྱོན་མེད་
དམ། ། བཀྲ་ཤིས་པ་ཡི་བརྡ་ཡིན་ནོ། །ཞུ་དང་གསོལ་འདྲ་འདྲ་དང་མཉམ། །
མཉམ་དང་མཚུངས་ནི་རྣམ་གྲངས་ཡིན། །དལ་ནི་དཀྱིལ་འཁོར་ཎ་ནི་མེད། །ཌ་ནི་
ཡོད་ཀྱི་སྡུད་ཚིག་ཡིན། །འདུར་ཤིད་གཤིན་པོའི་དགེ་སྒྲུབ་མིང༌། །དེ་སོགས་རྣམ་
གྲངས་མཐའ་ཡས་མོད། །རྒྱས་པ་བཀོད་ཀྱིས་ག་ལ་ལང། །དེ་ཙམ་རྟོགས་ཀྱང་
གསུང་རབ་ཀྱི། །དོན་ལ་རྨོངས་པར་མི་འགྱུར་རོ། །འདི་ནི་ ལི་ ཤིའི་གུར་ ཁང་
དང། །བདག་བྱེད་གསལ་བའི་མེ་ལོང་ལས། །ཅུང་ཟད་ ཚིག་ ཏུ་ བསྒྲིགས་ པ་
ཡིན། །ལེགས་པར་སློབ་ལ་མཁས་པར་མཛོད། །འདི་བཀོད་དགེ་བས་རང་གཞན་
།འཇམ་དཔལ་མཁྱེན་རབ་དང་མཚུངས་ཤོག །ཅེས་བརྡ་གསར་རྙིང་གི་ཁྱད་
པར་སོགས་ཅུང་ཟད་བསྟན་པ་གསར་བུའི་བློ་གྲོས་སྐྱེད་བྱེད་འདི་ནི་ལེགས་བཤད་ལི་
ཤིའི་གུར་ཁང་དང་དག་བྱེད་ཀྱི་གཞུང་དག་ལས་མདོར་བསྡུས་ཙམ་བརྡ་དང་དག་
ཀུན།
བྱེད་ལ་མ་རྨོངས་པའི་དགེ་སྦྱོང་གི་ཤ་ཚུགས་རྡོ་རྗེའི་མིང་ཅན་གྱིས་ཚིག་ཏུ་བསྒྲིགས་པ་
ལགས་པས་བཀྲ་ཤིས། །སརྦ་ཛ་ག་ཏམ། །
51